รบกวนสอบถามคุณค่ะไปรักษารากฟันมาเป็นครั้งที่สองกลับบ้านมาหน้าข้างที่รักษารากฟันบวมมากถือว่าเป็นเรื่องปกติไหมคะ
สวัสดีค่ะ การรักษารากฟันคือการรักษาภาวะติดเชื้อในโพรงประสาทฟันจากแบคทีเรียที่อาศัยอยู่ภายในปากและทำเข้าไปเมื่อเกิดฟันผุ ฟันเป็นรู หรืออุบัติเหตุต่อฟันที่ทำให้เนื้อฟันแตก หัก และเสียหาย การรักษาด้วยวิธีนี้ช่วยรักษารากฟันโดยไม่จำเป็นต้องถอนฟันออกไปโดยหลังทำการรักษารากฟัน อาจมีอาการปวด บวม แดงบริเวณดังกล่าวได้ภายในช่วง 1-3 วันแรก ซึ่งอาการบวมควรจะค่อยๆน้อยลงไปเรื่อยๆ ไม่เป็นมากขึ้น ส่วนใหญ่มักบวมบริเวณข้างแก้มที่มีการทำฟันมาแนะนำสังเกตอาการบวมที่มีค่ะ ตอนนี้สามารถกินยาแก้ปวดและยาแก้อักเสบตามที่แพทย์จ่ายมาได้ ดื่มน้ำมากๆ รับประทานอาหารอ่อนและสุกสะอาด แปรงฟันและบ้วนปาก 2 ครั้งต่อวัน ประคบเย็นลดบวมที่ภายนอกได้ หากกินยาแล้วยังบวมมาก หรือบวมเป็นวงกว้างบริเวณใบหน้าอาจเป็นอาการที่ไม่ปกติ และมีภาวะแทรกซ้อนได้ ควรกลับไปพบแพทย์